钦定古今图书集成/方舆汇编/职方典/第1332卷 > 《同正辅表兄游白水山》前人
## 钦定古今图书集成/方舆汇编/职方典/第1332卷 > 《同正辅表兄游白水山》前人

“伟哉造物真豪踪，攫土抟沙为此弄。擘开翠峡走云
雷，截破奔流作潭洞。因随化人履巨迹，得与仙兄蹑
飞鞚。曳杖不知岩谷深，穿云但觉衣裘重。坐看惊鸟
救霜叶，知有老蛟蟠石瓮。金沙玉砾粲可数，古镜宝
奁寒不动。念兄独立与世疏，绝境难到惟我共。”永辞
角上两蛮触，一洗胸中九云梦。浮来山高回望失武
陵路绝无人送。筠篮撷翠爪甲香，素绠分碧银瓶冻。
归路霏霏旸谷暗。野堂活活神泉涌。解衣浴此无垢
人，身轻可试云间凤。